**MENTÁLIS EGÉSZSÉGTUDOMÁNYOK DOKTORI ISKOLA**

**Képzési terv**

A képzési idő alatt teljesítendő **240 kreditpont** a következő Doktori Szabályzatban rögzített szabályok szerint gyűjtendő össze:

- **kurzusok teljesítéséért minimum 16 tanulmányi kreditpont** (7. §.9. „*A képzés során a hallgatónak legalább 16* tanulmányi kreditet *(tanegység) kell teljesítenie.)*

**- oktatási tevékenységért maximum 45 kreditpont**, (9. § .1. „Az oktatási kreditek száma a teljes képzési ciklus alatt nem lehet több 45-nél”.

**- kutatómunkáért maximum 179 kreditpont gyűjtendő. *(****8. § .1. Az adott félévben a kutatási kreditek indokolt (lehetséges) számát a két másik kreditszerzés alapján (30-ra történő kiegészítéssel) kell számolni”.)*

**Mintatantervünk elvi struktúrája (240 kredit megoszlása):**

**1-4. szemeszter (összesen 120 kredit)**

Kurzusok teljesítése: **4 kredit**

Kutatómunka, oktatómunka **26 kredit**

**Összesen:** **30 kredit/szemeszter**

**5-8. szemeszter (összesen 120 kredit)**

Kutatómunka, oktatómunka **Összesen:** **30 kredit/szemeszter**

A tanulmányi kreditek (összesen 16 kredit a 2 képzési év alatt) teljesítése kurzusokkal lehetséges, amelyből legfeljebb egy kredit a az egyetemi PhD Tudományos Napok tesztkérdéseinek sikeres megválaszolásával szerezhető.

A Mentális Egészségtudományok Doktori Iskolán belül széleskörű kurzusadatbázissal rendelkezünk, amelyet minden félévben a 2 éves időstruktúrán belül tervezetten közzéteszünk, megjelenítve a központi kötelezően választható, a programokon belüli kötelezően választható, illetve választható, opcionális és a nem orvosi alapdiplomával rendelkező hallgatóink számára a felzárkóztató kurzusainkat.

A felzárkóztató kurzusaink tematikája erős átfedést mutat a komplex vizsga, illetve a régi rendszerben tanulók esetén a doktori szigorlat – egységes tételsorral tesztelhető - fő tárgyával, amely programokon belül egységes. Pszichiátria 4/1-es programon belül: pszichiátria, a Mentális egészségtudományokon belül 4/2 egészségtudomány, a 4/3-as programon belül pedig szociológia.

A kurzusadatbázisból minden PhD hallgatónk a kutatási témájához leginkább hasznosnak ítélt kurzust választ egyeztetve témavezetőjével, így viszonylagos szabadsággal rendelkezik a tanulmányi kreditek teljesítése terén. A Doktori Szabályzat ugyanakkor egységesen minden programunk számára iránymutatást ad, hogy a megszerzendő tanulmányi kreditek milyen megoszlást mutassanak az első négy félév- a képzési és kutatási szakasz - végén, azaz a komplex vizsga előtt.

Az alábbiak szerint rögzíti az egyetemi KV kurzusok, az iskolán belüli és a képzési programon belüli kreditértékek ajánlott számának pontos lebontását is:

7. §.9. „*A képzés során a hallgatónak legalább 16* ***tanulmányi kredi****tet (tanegység) kell teljesítenie. Ebből* ***legalább 8 tanegységet kötelezően választható tárgyakkal kell megszerezni****.* ***A DI Tanácsa további, legfeljebb 8 tanegységig előírhatja, hogy a hallgató mely foglalkozásokon vegyen részt****. A többi tanegység az EDT által jóváhagyott bármely kurzus, tanfolyam, előadássorozat elvégzésével is megszerezhető. A tanulmányi kreditpontoknak legalább felét az Egyetem által meghirdetett kurzusokon kell megszerezni.”*

A kurzusok teljesítését a kurzusvezetők a kurzust záró vizsgát követően értékelik és a doktori hallgató leckekönyvében igazolják Az oktató munka teljesítésének igazolója: „a tanszékvezető (programvezető vagy DI vezető)”. 9. §.1.

A témavezető értékeli írásban doktorandusza előrehaladását és eredményeit. A beszámolók egy-egy példányát a témavezetőnek, másik példányát a programvezetőnek, harmadik példányát a Doktori Hivatalba kell leadni.

**Minden tanév második félévében a félév elfogadásának feltétele az iskolán belül egyedi módon meghatározott konferenciarészvétel: A Mentális Egészségtudományok Doktori Iskola a Semmelweis Egyetem PhD Tudományos Napok éves konferenciáján az elsőéveseknek részvételt, a másodéveseknek poszter prezentációs, harmadéveseknek pedig tudományos előadás követelményt ír elő.**

**A kutatási krediteket** a kutatási terv figyelembe vételével a témavezető írja jóvá minden szemeszterben. *„Az adott félévben a kutatási kreditek indokolt (lehetséges) számát a két másik kreditszerzés alapján (30-ra történő kiegészítéssel) kell számolni”. 8. §.1-2.*

Munkabeszámoló: a doktorandusz intézeti vagy kutatócsoporti szemináriumon számol be kutató munkájának eredményéről. A 4/1-es Pszichiátria program számára a Pszichiátriai és Pszichoterápiás Klinika heti rendszerességgel tartott tudományos ülésein biztosítunk lehetőséget. A 4/2-es Mentális egészségtudomány program a Magatartástudományi Intézetben szerda délelőttönként tudományos fórum (Agytorna) és 4/3-as Szociológia program pedig a Mentálhigiéné Intézetben pénteki napon félévente négy alkalommal doktori műhelyfoglalkozásokon biztosít rendszeres beszámolási lehetőséget a programban kutató PhD hallgatóknak.

A DI keretében végzett tudományos kutatás és publikáció etikai vonatozásaival kapcsolatban a Magyar Tudományos Akadémia Tudományetikai Kódexében lefektetett alapelvek és ajánlások az irányadóak.

*Komplex vizsgára jelentkezés feltétele:*  A doktorandusz köteles a második tanév végén részletes beszámolót készíteni az elvégzett kutatómunkáról, amelynek tartalmaznia kell:

- a felvett és teljesített kurzusokat, az eredmény és kreditpont megadásával,

- az oktatási tevékenységet, az óraszám és kreditpont megjelöléssel,

- a kutatómunka legfontosabb eredményeit,

- megtartott előadásait,

- megjelent, elfogadott, ill. beküldött közleményeit.

##### A Mentális Egészségtudományok Doktori Iskolába az értekezés benyújtásakor elvárt kumulatív impakt faktor értéke a Doktori Szabályzat 19. § 4. és 5. pontja [A fokozatszerzés publikációval kapcsolatos feltételei] pontjával összhangban a következő:

Mindhárom tudományszakon az értekezés témájában megjelent publikációkkal lehet a publikációs követelményeket teljesíteni *DSZ 19. §.3.* : A 4/1-es **Pszichiátria program** orvostudományok tudományterületen belül a klinikai orvostudományok tudományszak esetén 2 IF, a 4/2. *Mentális egészségtudomány* program egészségtudomány tudományszakon 1,5 IF, amelyeket a Doktori Szabályzat III.3.-7-9. melléklete ír elő. A 4/3-as Szociológiai program társadalomtudomány szociológiai tudományok tudományágban pontszerzés a követelmény: legalább 12 publikációs pont. A Doktori **Szabályzat III.3-8. melléklete** rögzíti ennek megszerzésének lehetőségeit az alábbiak szerint:

**Publikációs feltételek a társadalomtudományi tudományszakokon**

A publikációk pontértékei:

|  |  |
| --- | --- |
| SCI-ben, SSCI-ben, Arts and Humanities Citation Index-ben, ERIH PLUS-ban, illetve a *III.3.-9. mellékletben* szereplő szakfolyóiratban | Első szerző: 5 pont,  Társszerző: 4 pont. |
| Lektorált nemzetközi folyóiratban, könyvben | Első szerző: 3 pont,  Társszerző: 2 pont. |
| Lektorált hazai, ill. más nemzeti szaklapban, könyvben: | Első szerző: 2 pont,  Társszerző: 1 pont. |
| Önálló könyv | Első szerző: 6 pont,  Társszerző: 4 pont. |

**Kurzusaink típusai**

Egyetemi szintű kötelezően választható KV kurzusok

Programokon belüli kötelező kurzusok

Programon belüli kötelezően választható kurzusok

Felzárkóztató kurzusok

Opcionális kurzusok